ལྷ་སར་ཡོད་དུས།སྐབས་སྐབས་སུ་འདི་ལྟ་བུའི་བོད་མི་རྫུན་མའི་ཡུལ་སྐོར་སྣེ་ཤན་བ་ཡོད་པ་གོ་རྒྱུ་ཡོད།ཁོང་ཚོས་འཁྲབ་ཆས་ལྟ་བུའི་ཡ་མ་ཟུང་གི་བོད་ཆས་ཁྱད་མཚར་དེ་འདྲ་གྱོན་ཡོང་ལ།ཕྱི་མགྲོན་ཚོའི་མདུན་དུ་བོད་མི་ཡིན་མདོག་མདོག་བྱས་ནསབོད་རིག་པའིགནད་དོན་མང་པོ་ཞིག་ལ་ལྟར་སྣང་གི་འགྲེལ་བརྗོད་བྱེད།ཉེ་ཆར་གྲོགས་མོ་ཞིག་ཉིང་ཁྲིར་སོང་།གྲོང་ཁུལ་ཆུང་ཆུང་ཞིག་ཏུ་བོད་མི་རྫུན་མའི་སྣེ་ཤན་བ་ཞིག་འཕྲད།སྣེ་ཤན་བ་དེས་ཟེར་དོན།ང་ཚོའི་གྲོང་དཔོན་ཆེས་དགའ་ཤོས་ནི་ཕྱི་མི་གྲོང་གསེབ་ཏུ་ཡོང་ནས་ཆུང་མ་འཚོལ་རྒྱུ་དེ་རེད།ཅི་རེད་ཟེར་ན།ཕྱི་ལོགས་ནས་ཡོང་མཁན་ཚང་མ་ང་ཚོ་ལས་རིག་གནས་བཟང་བས་རེད།ང་ཚོ་འཛམ་གླིང་ཕྱོགས་ཁག་གི་མི་ཚང་མར་དགའ་པོ་ཡོད།མི་དགའ་ས་གཅིག་རང་ཡོད་པ་ནི་འཇར་པན་བ་ཡིནཟེར་བཤད་ཡོད།